SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Peter Braciník, doc. Ing., PhD., Žilinská univerzita v Žiline, Elektrotechnická fakulta, Univerzitná 1, 010 26 Žilina, Národný delegát pre programový výbor Horizont 2020 „Bezpečná, čistá a efektívne využívaná energia“, AJ

2.  Zahraničná pracovná cesta:
Belgicko, Brusel, 15. - 16. 3. 2016, Centre de Conference Albert Borschette, 36 Rue Froissartstraat –B- 1050 Brussels, účasť na rokovaní programového výboru Horizon 2020 „Bezpečná, čistá a efektívne využívaná energia“, cestovné náklady hradené z rozpočtu EK, ostatné MŠVVaŠ SR
Priebeh cesty: prekročenie Slovensko- Rakúskych hraníc 15. 3. o 12:15
	           prekročenie Rakúsko- Slovenských hraníc 16. 3. o 19:00

3.  Rámcový program pobytu: 
16. 3. 10:00-13:30 Meeting of the programme committee for the specific programme implementing Horizon 2020 – the framework programme for research and innovation (2014-2020) – configuration ‘Secure, Clean and Efficient Energy’ 

4.  Stručný priebeh rokovaní, resp.  študijného pobytu:
Agenda:
1. Welcome and approval of draft agenda
2. Modification of the Energy work programme 2017
3. Work programme 2018-2020: Presentation of key issues for developing the strategy
•	Priority action lines of the SET-Plan 
•	Energy Efficiency in Energy Union: The way forward – policy priorities identified in stakeholder meetings 
•	H2020 Energy Challenge – Tacking stock of the implementation so far
•	International cooperation on energy R&I
4. EU Sustainable Energy Week 2016 (EUSEW): State of play and involvement of Member States
5. Any other business

Dňa 16. marca 2016 sa uskutočnilo zasadnutie programového výboru v konfigurácii Bezpečná, čistá a efektívne využívaná energia. Na začiatku zasadnutia prezentovala komisia najnovšie správu z oblasti energetiky, z ktorých najzaujímavejšia bola informácia o verejnom pripomienkovaní smerovania výskumu, vývoja a inovácií Európskej únie v oblasti energetiky (http://ec.europa.eu/research/consultations/euric/consultation_en.htm), ktoré má prebiehať do 29. 4. 2016. Výsledky tohto pripomienkovania budú slúžiť ako jeden zo základných vstupov pre definovanie obsahu pracovného programu pre obdobie 2018 – 2020. 
Hlavným bodom rokovania bolo pripomienkovanie zmien v pracovnom programe pre rok 2017. Komisia postupne prezentovala všetku zmeny, ktoré vzišli z písomného pripomienkovania zo strany delegátov. Pripomienkovanie nového znenia je možné do 1. 4. 2016. Delegáti boli taktiež upozornení, že problematika obnoviteľných zdrojov energie je, z hľadiska rôznych aspektov, súčasťou pracovných programov aj iných oblastí Horizontu 2020. Delegáti zároveň vyjadrili žiadosť o zaradenie ERA-NET s nižšími hodnotami TLR za účelom podporenia financovania základného výskumu. Finálna verzia pracovného programu bude komisiou spracovaná počas júna 2016 a poslaná delegátom na odsúhlasenie v priebehu júla 2016.
Druhým hlavným bodom rokovania bola prezentácia smerovania obsahu pracovného programu v oblasti energetiky pre obdobie 2018 – 2020. Pracovný program by mal kopírovať prioritné témy definované v SET pláne:
•	pre všetky členské štáty:
o	 integrácia obnoviteľných zdrojov energie do energetického systému,
o	 zníženie cien jednotlivých technológií obnoviteľných zdrojov energie,
o	 nové technológie  a služby pre spotrebiteľov,
o	 bezpečnosť a schopnosť rýchlej obnovy funkčnosti energetických sietí,
o	 nové materiály a technológie pre budovy,
o	 energetická efektívnosť priemyslu,
o	 konkurencieschopnosť v oblasti priemyslu zameraného na batérie (e-mobilita),
o	 alternatívne palivá,
•	pre dotknuté členské štáty:
o	 nízko-uhlíkové technológie,
o	 atómová energia.
Uvedené témy a zameranie SET plánu sú však len jedným, aj keď kľúčovým,  z viacerých vstupov pre definovanie odporúčaní pre obsah pracovného programu pre roky 2018 – 2020.
Delegáti boli oboznámený s výsledkom analýzy úspešnosti a financovania výziev v rokoch 2014 – 2015. Prezentované výsledky budú použité pri rozhodovaní o alokovaní finančných prostriedkov pre výzvy v rámci pracovného programu pre roky 2018 – 2020. Celková úspešnosť podávania projektov za uvedené obdobie je len 11,3 %. Z 3925 podaných žiadostí len 903 splnilo všetky formálne a odborné kritériá a z nich len 443 bolo financovaných. Na základe uvedených čísiel došlo k dohode medzi komisiou a delegátmi o realizácií opatrení, ktorých cieľom je zvýšiť zrozumiteľnosť  a zlepšiť definovanie obsahu výziev pre nasledujúce obdobie tak, aby sa celková úspešnosť zlepšila a znížil sa počet projektov, ktoré nespĺňajú či už formálne alebo najmä odborné kritériá budúcich výziev. 
Prvé strategické smerovanie obsahu pracovného programu pre obdobie 2018 – 2020 bude definované v júni 2016 a finalizované bude v októbri 2016.

Ďalšie stretnutie PC Energy je naplánované na 16. júna 2016. 

5.  Odporúčané závery:
Vzhľadom na skutočnosť, že budúci pracovný program pokrýva až trojročné obdobie a je naň vyhradených 20 biliónov Eur, je potrebné na úrovni Slovenska zostaviť pracovnú skupinu, v ktorej budú zastúpené ministerstvá, ktorých sa dotýka oblasť energetiky, prevádzkovatelia prenosových a distribučných sústav, regulačné orgány a taktiež akademická obec. Jedine tak bude možné pripraviť vstupy pre obsah pracovného programu, ktorý bude zohľadňovať aj záujmy Slovenska v oblasti inovácií a rozvoja energetického priemyslu, čím sa vytvorí predpoklad pre lepšiu participáciu slovenských subjektov na projektoch riešených v rámci Horizont 2020!!! 

6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Energy Programme Committee a u národného delegáta. 

7.   Osobitne vyhodnotený očakávaný prínos ZPC
Oboznámenie sa s konečnými zmenami v pracovnom programe pre rok 2017 a smerovaním obsahu pracovného programu pre roky 2018 – 2020, vďaka čomu sa vytvára priestor na koordinované pripomienkovanie obsahu pracovného programu, a tým dosiahnutie implementácie slovenských záujmov do obsahu budúcich výziev v Horizonte 2020.

8.    Spôsob zverejnenia výsledkov ZPC, prenos získaných informácií
Na webovej stránke.
Súhlasím so zverejnením správy na internete

Správu vypracoval: doc. Ing. Peter Braciník, PhD.                  ......................................
Dátum: 16. 3. 2016
								
Správu schválil:  prof. Ing. Peter Plavčan, CSc., generálny riaditeľ  ......................................